**Pottebakker** maak ‘n predikant van ‘n “**koolkop**.”

**Jes 64:8** (NAV) U is ons vader, Here, ons is klei en U het ons gevorm, ons is almal die werk van u hande.

Vier jaar voordat ek gebore is het die HERE die gereedskap reggekry vir my, Hendrik Josephus Maré se geboorte op 23 Julie 1949…..

My broer is 4 jaar voor my op 25 Julie 1945 gebore, en was ‘n brugbaba, wat beteken dat die geboorte BAIE MOEILIKER was as normaalweg.

Toe die bevallingstyd naderkom, was dit goeie voorsorg dat my geboorte gereël was om plaas te vind in Pretoria by die beter fasiliteite as in Waterval Boven in Mpumalanga..

Ek was ‘n instrumentbaba, … aangesien my Ma nie behoorlik ontsluit het nie……… as gevolg van vrees vir dieselfde eina met die eersteling se geboorte.

Na my geboorte was alles oënskynlik ‘normaal’ en is ons terug na Watervalboven. Op die agtste dag het ek ‘n epilepsie-aanval gehad….. Gewoonlik duur epilesie-aanvalle net vir sekondes of miskien ‘n minuut of 3, maar daardie aanval het **72**

2.

**uur** geduur het. Die plaaslike dokter in Boven, het ons net aangestuur vir die dokters by die Moedersbond in Pretoria.

Die dokter, wat by die geboorte was, het besef dat die brein seer gekry het………. en sy woorde aan my ouers was **“Vergeet dat julle ‘n seuntjie gehad het. Hy gaan dit nie maak nie”**.

My ouers het gebid dat God my sal genees, maar elke keer se kyk na die baba was vir hulle skrikwekkend.

**Tydens die 72 uur aanval, het my ouers vir die Here gesê dat HY my kon neem…….**

**EN TOE……** het daar ‘n draai in die hele drama gekom en die dokter kon dit ook nie mooi verklaar nie. Toe ons regmaak om van die Moedersbond af te ry, het die dokter my ouers gewaarsku: “Onthou daardie brein het seergekry! Hy kan ‘n koolkop wees, of die eerste minister word. … Pas hom maar goed op……”.

En vandag is daar ‘n paar fisiese tekens, letsels en gebreke maar ek is ‘n bedienaar van die Goddelike Woord (Verbi Divini Minister).

**3.**

My Ma het gesorg dat ek goed opgepas is en toe ek in graad 7 rugby wou speel, was dit moeilik, WANT … my broer het sy been gebreek juis in dieselfde laerskool se-wedstryd teen ‘n ander laerskool …..… maar ek het tog gespeel.

As daar ‘n uitbreek van kindersiektes in die omgewing was, het ek daar gaan kuier, om aan te steek, maar ek het net ‘n paar waterpokkies gehad.………

MAAR heelwat later…… toe ons drie seuns pampoentjies gekry het, het ek en Patrys ook deurgeloop… en my pampoentjies het kalbassies (orchitis) geword ….. eina.

Ek wou oorspronklik siviele ingenieur gaan word het na matriek, **maar daar was nie geld nie…**… en om geld te kry het ek werk gekry by die Spoorweg se rangeerwerf. **Een van die leierrangeerder**s het eendag op my lessenaar kom leuen en gesê, **“En toe Maré-tjie, ek hoor jy gaan vir predikant leer…..”** wat waarskynlik

**4.**

die eerste woorde was wat Mnr E K Funchal met my gepraat het….. MAAR…

Dít was God se uiterlike stem.

Die volgende jaar het die BA studies by die ou RAU (Universiteit van Johannesburg) begin.

Intussen het ek begin kuier by Patricia Griffiths, wat sedert graad 2 in dieselfde skool en gemeentes was as ons Maré-familie.

Ons (HnP) is 28 November 1970 getroud (21 jr 4mnde) …. En onthou wat die dokter vir my ouers gesê het: “as daar niks met hom gebeur tot op 21 nie, het hy dit (die epilepsieprobleem) waarskynlik ontgroei…..

Ons het ‘n woonstelletjie in gemeentelede se agterplaas gehuur en so twee maande lekker gebly en die oggend van 21 Maart 1971 het ek weer ‘n aanval gehad, langs Patrys in die bed. Dit was later, na toetse as ‘n Epilepsie aanval gediagnoseer.

Ek onthou die suster wat ons by die hospitaal gehelp het, het nog gesê: “O hy’t weer te veel gedrink hê…..” Ek was so deurmekaar na die aanval, en wou haar reghelp, maar was nie eers daartoe in staat nie.

**5.**

Die korrekte medikasie om die aanvalle weg te hou, is voorgeskryf……. En later is dit aangepas soos die wetenskap ontwikkel het.

Die enigste probleem wás dat ek, nadat ek die aand die pilletjie gedrink het, nét wou slaap en nie eers die volgende more wou opstaan nie.

My gevoel was, as hulle my los sal ek sommer vir 24 uur aanmekaar slaap … maar daar moet aandag aan die akademie gegee word!....... Tog was die HERE my deur alles heen genadig. Vanweë die “bedwelmende” uitwerking wou ek dit nie meer drink nie, maar ons huisdokter het die vonnis bevestig: **Jy sal daardie pil vir die res van jou lewe drink……….**  Dit hét gedurende die studentejare ‘n paar keer gebeur dat ek weer aanvalle gekry het en elke keer het ek besef dat ek **NÍÉ** die vorige aand die pilletjie gedrink het nie.

Ek het dit geweet en gevoel!

Mens wil dikwels vir God vra, maar hoekom? …

**6.**

Op Sondag 25 Januarie 1981, was daar groot reëns in die karoo, en ‘n damwal, boontoe op in die riviertjie, wat deur die dorpie vloei, het gebreek en in Laingsburg is ‘n groot deel van die oue-tehuis en gewone huise weg-gespoel…….. En die plaaslike predikant het verdrink nadat hy van die ouer mensies al uitgehelp het, maar toe hy wéér in die watermassa ingaan, het hy nie weer uitgekom nie. Sy lyk is later verder af in die rivierloop gekry….

Daardie komende week (26-28 Januarie) het ons predikante in Springs so opfrissingskursus gehad as ‘n inleiding vir die jaar. Daar is gepraat oor God se groot dade – **“God doen groot dinge”.**  Die predikant in wie se huis ons bymekaar gekom het, het getuig dat hy hewige hooikoors gehad het en gebid het en **die Here het hom daarvan genees**.

Hy het getuig dat die Here hom genees het en hy het nooit weer hooikoors gehad nie

Toe ek die Dinsdag huis toe ry, bid ek dat die Here my ook sal genees van die epilepsie.

7.

**Daardie aand besef ek dat ék die keuse moet maak of ek die HERE gaan vertrou of nie.** Ek het nie die epilesie-pil gedrink nie, en ongeveer twee-drie weke later het ek dit vir Patrys vertel, en haar geskoktheid was te wagte.

**Ek het net vertrou op die HERE en nooit weer daardie pil gedrink nie.**

Ek was later aan die twyfel en het gewonder????? Ek is na onw huisdokter toe en ek het vir hom vertel wat ek gedoen het en ek onthou dat die dokter vir my gesê het dat hy ook glo. Maar ek wou mediese bewyse hê.

Die dokter het my gestuur om ‘n EEG te laat neem en die uitslag moes ek so rukkie voor wag…….

**Daar was geen tekens van epilepsie nie.**

**GOD DOEN GROOTSE WONDERS.**

Loof die HERE saam met Hennie Maré.

Kom ek stel dit vanmore vir jou anders: Kyk na God se groot dade in jou persoonlike lewe.

**8.**

Of anders gestel: Wanneer dit soms moeilik gaan, bly vertrou dat jy veilig is in die HERE se hande.

DANK DIE HERE vir genade op genade.

En moenie Jesaja 64:8 vergeet nie!

Amen